“તને તો હું ગેસ્ટાપોના ડૉક્ટર પાસે મોકલી આપીશ,” સ્પાઇરાએ બરાડીને કહ્યું. બાઇબરસ્ટેનને ખબર હતી કે યુવાન ફેફરબર્ગ એક શરમાળ માણસ હતો. ગેસ્ટાપોના ડૉક્ટરો દરદીઓ સાથે શું-શું કરે છે એ બાબતે તેણે ફેફરબર્ગને અગાઉથી બધું જ જણાવી દીધું હતું. ગેસ્ટાપોના ડૉક્ટરની ચકાસણીમાંથી તો પોલદેક હેમખેમ બહાર આવી ગયો, અને ટોળા પર નિયંત્રણ રાખવામાં તકલીફ પડે તેવા રોગથી પીડાતો હોવાના કારણસર તેને યહૂદી પોલીસદળમાંથી છૂટો પણ કરી દેવામાં આવ્યો. પોતાના જ એક અધિકારી ફેફરબર્ગને વિદાય આપતી વેળાએ સ્પાઇરા પોતાની નારાજગી વ્યક્ત કરવાનું ચૂક્યો નહીં. એ ઘટનાના બીજ જ દિવસે જર્મનીએ રશિયા પર હુમલો કરી દીધો હતો.